***Obrazloženje ostvarenja prihoda i primitaka, rashoda i izdataka***

***O prihodima i primicima*:**

U ovom izvještajnom razdoblju ostvareni su ukupni prihodi i primici Proračuna Grada Korčule za 2025. godinu (dalje u tekstu: Proračun) u iznosu od 5.933.921,68 ili 36% u odnosu na plan, a 119% više nego u istom razdoblju 2024. godine. Ukoliko iz razmatranja izuzmemo ukupne prihode korisnika Proračuna u iznosu od 144.676,09 ostvareni su prihodi Proračuna od 3.423.889,67 ili 23% od planiranog, a ukoliko izuzmemo još i pomoći (skupina 63) u iznosu od 962.220,67 prihodi su ostvareni u iznosu od 2.461.669,00 ili 28% u odnosu na plan.

**Prihodi poslovanja (razred 6**) ostvareni su u iznosu od 3.552.370,50 ili 26% od planiranog. U odnosu na isto razdoblje 2024.godine, ovi prihodi su 40% veći. Ukoliko iz razmatranja izuzmemo prihode korisnika Proračuna ostvarenje je 3.407.694,41 ili 27% od planiranih.

**Prihodi od poreza (skupina 61**) ostvareni su u iznosu od 1.736.218,45 odnosno 21% više nego u istom razdoblju prethodne godine, a 37% u odnosu na plan.

**Gradski porezi (dio skupine 61)** - porez na kuću za odmor, porez na potrošnju, porez na promet nekretnina i porez na tvrtku-ukinut), su naplaćeni u iznosu od 365.560,94 ili 30% manje nego u istom razdoblju prethodne godine.

**Pomoći iz inozemstva i od subjekata unutar općeg proračuna (skupina 63**) su ostvarene u iznosu od 962.220,67 ili 175% više nego prošle godine, a 15% od planiranih. Odnose se na:

* kapitalne pomoći iz državnog proračuna temeljem prijenosa EU sredstava u iznosu 192.174,65 za reciklažno dvorište Lokva,
* kapitalne pomoći od izvanproračunskih korisnika FZOEU u iznosu 36.920,59 za implementaciju pametnih rješenja u prometu, u iznosu od 42.300,00 za uklanjanje otpada, u iznosu od 479.541,20 za reciklažno dvorište Lokva
* tekuće pomoći od institucija i tijela u iznosu od 1.000 za refundaciju putnog naloga u okviru projekta Clear energy for EU Islands
* transfer EU sredstava od strane Grada Pule, kao lead partnera na projektu FORTIC (ITHR0200123, Interreg Italy–Croatia), u iznosu od 18.723,81 €, koji se odnosi na udio Grada Korčule
* kapitalne pomoći iz Ministarstva kulture za nabavu knjižne i ne knjižne građe Gradske knjižnice u iznosu od 13.925,
* tekuće pomoći iz državnog proračuna za fiskalnu održivost dječjih Vrtića u iznosu od 91.146,
* tekuće pomoći Ministarstva unutarnjih poslova u iznosu od 30.449,13 za Led markere na tri pješačka prijelaza na DC 118,
* tekuće pomoći Ministarstva kulture u iznosu od 1.600 za programe i aktivnosti Centra za kulturu i u iznosu od 3.960 za Gradsku knjižnicu,
* tekuće pomoći iz županije Dubrovačko-neretvanske u iznosu od 1.800 za aktivnosti Operni tjedan, u iznosu od 12.000 za održavanje otvorenog plivališta i u iznosu od 16.941,67 za radove na školi u Čari,
* tekuće pomoći iz županije Dubrovačko-neretvanske 1.000 za aktivnosti Gradske knjižnice i za 1.120 aktivnost Centra za kulturu,

tekuće pomoći općine Lumbarda od 17.618,62 za Dječji vrtić.

**Prihodi od imovine (skupina 64)** - naknade za koncesije, zakup poslovnog prostora i javnih površina, spomenička renta, naknada za nezakonito izgrađene zgrade, prihodi od zateznih kamata, ostvareni su u iznosu od 332.053,49 ili 27% u odnosu na plan, a 46% više u odnosu na isto razdoblje prethodne godine.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** - komunalna naknada, komunalni doprinos, vodni doprinos, turističke pristojbe, prihod od prodaje drž.biljega, sufinanciranja i dr., ostvareni su u iznosu od 436.945,28 ili 34% od plana, a 8% manje nego u istom razdoblju prethodne godine. Tu su iskazani prihodi korisnika u iznosu od 55.231,00 (Dječji vrtić Korčula-sufinanciranja cijene usluge vrtića od roditelja).

**Prihodi od prodaje proizvoda i robe te pruženih usluga i prihodi od donacija (skupina 66**) ostvareni su u iznosu od 54.146,16 ili 29% od plana, a 29% više nego u istom razdoblju prethodne godine. Prihodi ove skupine odnose se proračunske korisnike i to na prihode od pruženih usluga i prodaje proizvoda i robe proračunskih korisnika.

**Prihodi od kazni, upravnih mjera i ostali prihodi (skupina 68**) ostvareni su s 30.786,45 ili 84% od plana i 121% više u odnosu na isto razdoblje prošle godine.

Ovi prihodi se odnose na prihode Grada i to prihode od kazni za prometne i ostale prekršaje u nadležnosti MUP-a.

**Prihodi od prodaje nefinancijske imovine (razred 7**) ostvareni su s 16.195,26 odnosno 1% u odnosu na planirane i 73 % manje u odnosu na isto razdoblje prošle godine. Ovi prihodi odnose se na prodaju gradskih zemljišta i stanova u vlasništvu Grada.

**Primici od financijske imovine i zaduživanja (razred 8)** u ovom razdoblju su ostvareni u iznosu 2.365.355,92 te se odnose na prodaju dionica HTP Korčula u iznosu od 66.606,94, kratkoročnu pozajmicu KTD Hober d.o.o. od 80.000,00, kratkoročnu pozajmicu TZ Korčula od 100.000,00 i beskamatni zajam Ministarstva financija u iznosu od 2.218.748,98.

***Prihodi ustanova, korisnika Proračuna su ostvareni kako slijedi:***

|  |  |  |  |  |  |  |
| --- | --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | | ***IZ PRORAČUNA*** | ***PRENESENI VIŠAK/MANJAK*** | ***VIŠAK/MANJAK*** |
|  |
|  | ostvarenje | plan | ostvarenje | ostvarenje |  | ostvarenje |  |
|  | 1(3+4+5) | 2 | 3 | 4 | 5 | 6 |  |
| Gradski muzej Korčula | 65.789,85 | 74.631,00 | 8.262,00 | 71.593,09 | -14.065,24 | -37.715,66 |  |
| Gradska knjižnica Ivan Vidali | 104.992,21 | 45.010,00 | 24.025,33 | 80.173,33 | 793,55 | 10.211,34 |  |
| Dječji vrtić Korčula | 504.050,69 | 152.010,00 | 73.862,62 | 442.262,08 | -12.074,01 | -103.939,33 |  |
| Centar za kulturu Korčula | 84.543,00 | 42.150,00 | 14.632,88 | 80.856,18 | -10.946,06 | -8.840,70 |  |
| Ustanova Športski objekti | 338.796,81 | 1.025.708,00 | 23.893,26 | 221.382,34 | 93.521,21 | 84.164,89 |  |
| **Ukupno** | **1.098.172,56** | **1.339.509,00** | **144.676,09** | **896.267,02** | **57.229,45** | **-56.119,46** |  |

***O rashodima i izdacima*:**

Rashodi i izdaci su izvršeni u visini od 6.505.726,62 ili 39,3% u odnosu na planirano a 124% više nego u istom razdoblju prethodne godine. Od tog iznosa 1.154.292,02 su rashodi ustanova korisnika Proračuna.

**Rashodi poslovanja (razred 3**) iznose 2.701.773,49 ili 36% od planiranog, a 20% više nego u istom razdoblju prethodne godine. Rashodi korisnika proračuna ovog razreda iznose 1.115.065,92.

**Rashodi za nabavu nefinancijske imovine** **(razred 4)** ostvareni su u iznosu od 1.372.743,22 ili 21% od plana a 195% više nego u istom razdoblju prethodne godine.

Ovi rashodi se odnose na:

* reciklažno dvorište 977.212,17
* rekonstrukciju zgrade dječjeg vrtića u Čara 272.082,28
* dodatna ulaganja dječji vrtić Korčula 4.190,63
* rekonstrukcija dječjeg vrtića u Žrnovu 14.875,20
* protupožarna vrata Marko Polo centar 9.190,63
* sustav za nadzor nepropisnog parkiranja 14.850,00
* Uspostava dig. evid. prostornih podataka Grada Korčule 23.641,25
* uređaj za biootpad Dječji vrtić 19.362,50
* klupe na javnim površinama 1.405,00,
* ostalu opremu, namještaj, računala 5.194,96
* ostala oprema, namještaj, računala proračunski korisnici 5.808,80
* knjige u knjižnici 14.054,80 i
* razna dokumentacija za ceste, šume i parkove, parkirališta, poslovne prostore 10.875,00

Na ustanove korisnike Proračuna, u ovom razredu rashoda, odnosi se 39.226,10.

**Izdaci za financijsku imovinu i otplate zajmova (razred 5)** iznose 2.431.209,91 ili 98% od planiranog godišnjeg iznosa a 1204% više nego u istom razdoblju prethodne godine. Odnose se na otplatu dugoročnih kredita HBOR-a za Projekte Grada i Modernizaciju javne rasvjete 86.496,40 na otplatu kratkoročne pozajmice KTD Hober d.o.o. u iznosu 80.000,00, 2.249.999,98 za kratkoročni kredit HPB d.d. kojim su podmirene naknade vlasnicima deposediranog zemljišta kampa Kalac i 14.713,53 za beskamatni zajam Ministarstva Financija.

Ako usporedimo ukupne prihode i primitke s ukupnim rashodima i izdacima u izvještajnom razdoblju, vidimo da su ostvareni ukupni prihodi za 505.950,95 manji od rashoda, dok su izdaci veći za 65.853,99 od ostvarenih primitaka.

Raspoloživa sredstva iz prethodnih godina predstavljaju ukupni manjak od 1.240.442,68 što je rezultat početnog manjka Grada od 1.297.672,13 i ukupnog viška kod ustanova korisnika Proračuna od 57.229,45.

Ukoliko uračunamo ostvareni manjak prihoda i primitaka iz prvog polugodišta, u ovom izvještajnom razdoblju imamo rezultat od 1.812.247,62 manjka prihoda nad rashodima, što je za 160% više nego u istom razdoblju prethodne godine.

***U izvještajnom razdoblju, rashodi proračunskih korisnika bili su kako slijedi***:

|  |  |  |
| --- | --- | --- |
| ***KORISNIK PRORAČUNA*** | ***PLAN*** | ***OSTVARENJE*** |
| ***Gradski muzej Korčula*** | 355.455,00 | 103.505,51 |
| ***Gradska knjižnica Ivan Vidali*** | 230.747,00 | 94.780,87 |
| ***Dječji vrtić Korčula*** | 1.012.927,00 | 607.990,02 |
| ***Centar za kulturu Korčula*** | 243.588,00 | 93.383,70 |
| ***Ustanova Športski objekti Korčula*** | 1.548.052,00 | 254.631,92 |
| ***UKUPNO*** | **3.390.769,00** | **1.154.292,02** |

***Izvještaj o korištenju proračunske zalihe***

U 2025.godini planirana je proračunska zaliha od 5.000 EUR za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. U ovom razdoblju nije bilo rashoda iz proračunske zalihe. U 2025. je isplaćeno 1.023,75 za sanaciju oštećenog puta Pupnatska luka prema odluci UR-241241/2024.

***Izvještaj o zaduživanju i danim jamstvima u 2025.***

Otplata neotplaćene glavnice dugoročnog kredita HBOR-a za Projekte Grada započela je u 2023. godini. Stanje glavnice na dan 30.06.2025 iznosi 599.816,27. Otplatna rata iznosi 10.779,54 a rok otplate je 9 godina odnosno 108 jednakih uzastopnih mjesečnih rata.

Otplata glavnice dugoročnog kredita HBOR-a za Modernizaciju javne rasvjete započela je u 2023. godini. Stanje glavnice na dan 30.06.2025 iznosi 883.921,84. Otplatna rata iznosi 6.519,74 EUR na rok od 9,5 godina odnosno 114 jednakih mjesečnih rata.

Kamate po dugoročnom kreditu HBOR-a za Projekte Grada i Modernizaciju javne rasvjete, plaćene su prema dospijeću i iznose 8.090,12.

U 2024 Grad se kratkoročno zadužio kod HPB na iznos od 2.500.000,00. U 2025 godini u cijelosti je izvršena otplata kratkoročnog kredita i plaćene su kamate u iznosu od 25.782,38.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 30.06. |
| 1 | HBOR (za Projekte) | 937.819,54 | 53.897,70 | 0,00 | 599.816,27 |
| 2 | HBOR (za Modernizaciju JR) | 632.414,97 | 32.598,70 | 0,00 | 883.921,84 |
| 3 | HPB d.d. kratkoročni kredit | 2.250.000,00 | 2.250.000,00 | 0 | 0 |
| 4 | Beskamatni zajam MINFIN | 0 | 14.713,53 | 2.118.748,98 | 2.104.035,45 |
| 5 | Kratkoročna pozajmica TZ | 0 | 0 | 100.000,00 | 100.000,00 |
| 6 | Kratkoročna pozajmica Hober | 0 | 80.000,00 | 80.000,00 | 0 |
|  | Ukupno | 3.820.234,51 | 2.431.209,93 | 2.298.748,98 | 1.483.738,11 |

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 30.06. |
| 1 | HBOR (za Projekte) | 0,00 | 7.784,63 | 7.784,63 | 0,00 |
| 2 | HBOR (za Modernizaciju JR) | 0,00 | 305,49 | 305,49 | 0,00 |
| 3 | HPB d.d. kratkoročni kredit | 0,00 | 25.782,38 | 25.782,38 | 0,00 |
|  | Ukupno | 0,00 | 33.872,50 | 33.872,50 | 0,00 |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |

Zajmovi nisu davani.

Jamstva su dana:

1. Ministarstvu demografije i useljeništva 30.000 za ispunjenje obveza iz Ugovora o dodjeli bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ za Dječji vrtić Anđeli čuvari,

2. Ministarstvu demografije i useljeništva 31.000 za ispunjenje obaveza iz Ugovora o dodjeli bespovratnih sredstava „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu“ za igralište u Pupnatu,

3. Ministarstvo regionalnog razvoja i fondova Europske unije 52.500 za ispunjenje obaveza iz Ugovora o financiranju projekta „Sanacija i uređenje nerazvrstane ceste prema Solinama“,

4. Ministarstvo regionalnog razvoja i fondova Europske unije 33.000 za ispunjenje obaveza iz Ugovora o financiranju projekta „Sanacija pješačkih staza na Vrniku“,

5. Ministarstvu demografije i useljeništva 20.000 za ispunjenje obaveza iz Ugovora o dodjeli bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ za Dječji vrtić u Račišću,